CELEX: 62008CN0168
Language: el
Date: 2008-04-21 00:00:00
Title: Υπόθεση C-168/08: Αίτηση για την έκδοση προδικαστικής αποφάσεως, την οποία υπέβαλε το Cour de cassation στις 21 Απριλίου 2008 — Iaszlo Hadadi (Hadady) κατά Csilla Marta Mesko, σύζυγος Hadadi (Hadady)

21.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 158/13
            
         Αίτηση για την έκδοση προδικαστικής αποφάσεως, την οποία υπέβαλε το Cour de cassation στις 21 Απριλίου 2008 — Iaszlo Hadadi (Hadady) κατά Csilla Marta Mesko, σύζυγος Hadadi (Hadady)
   (Υπόθεση C-168/08)
   (2008/C 158/20)
   Γλώσσα διαδικασίας: η γαλλική
   Αιτούν δικαστήριο
   Cour de cassation
   Διάδικοι στην υπόθεση της κύριας δίκης
   
      Αναιρεσείων: Iaszlo Hadadi (Hadady)
   
      Αναιρεσίβλητη: Csilla Marta Mesko, σύζυγος Hadadi (Hadady)
   Προδικαστικά ερωτήματα
   
               1)
            
            
               Έχει το άρθρο 3, παράγραφος 1, στοιχείο β' [του κανονισμού (ΕΚ) 2201/2003] (1), την έννοια ότι, στην περίπτωση που οι σύζυγοι έχουν συγχρόνως την ιθαγένεια του κράτους του επιληφθέντος της διαφοράς δικαστηρίου και την ιθαγένεια ενός άλλου κράτους μέλους της Ευρωπαϊκής Ενώσεως, υπερισχύει η δικαιοδοσία του κράτους του επιληφθέντος της διαφοράς δικαστηρίου;
            
         
               2)
            
            
               Σε περίπτωση αρνητικής απαντήσεως στο προηγούμενο ερώτημα, πρέπει να θεωρηθεί ότι η εν λόγω διάταξη τάσσεται υπέρ της ιθαγενείας εκείνης που είναι, στην περίπτωση που έκαστος των συζύγων έχει αμφότερες τις ιθαγένειες των δύο κρατών μελών, η πλέον αποτελεσματική μεταξύ των δύο;
            
         
               3)
            
            
               Σε περίπτωση αρνητικής απαντήσεως στο προηγούμενο ερώτημα, πρέπει να θεωρηθεί ότι η εν λόγω διάταξη παρέχει στους συζύγους μία επιπλέον επιλογή, υπό την έννοια ότι έχουν τη δυνατότητα να υποβάλουν τη διαφορά, κατά το δοκούν, στο δικαστήριο εκατέρου των δύο κρατών μελών των οποίων έχουν αμφότεροι την ιθαγένεια;
            
         
      (1)  Κανονισμός (ΕΚ) 2201/2003 του Συμβουλίου, της 27ης Νοεμβρίου 2003, για τη διεθνή δικαιοδοσία και την αναγνώριση και εκτέλεση αποφάσεων σε γαμικές διαφορές και διαφορές γονικής μέριμνας ο οποίος καταργεί τον κανονισμό (ΕΚ) 1347/2000 (EE L 338, σ. 1).